সরকারি হিসেবে ৬১ জন মানুষের প্রাণ চলে গিয়েছে। গুরুতর জখম প্রায় ১৫০ জন। অভিযোগের আঙুল তাঁর দিকে। চলছে অভিযোগ, পালটা অভিযোগ। অনেকেই ঘাতক ঠাওরাচ্ছেন তাকে। এই অবস্থায় সমস্ত অভিযোগ উড়িয়ে দিচ্ছেন ডিএমইউ ট্রেনের চালক।
এক সর্বভারতীয় গণমাধ্যমের প্রতিবেদন অনুযায়ী, দুর্ঘটনার পরেই লুধিয়ানা রেলওয়ে স্টেশনে চালককে জিজ্ঞাসাবাদ করা হয়। তিনি স্পষ্টই বলছেন, তাঁকে অল ক্লিয়ার সিগন্যাল দেওয়া হয়েছিল। সবুজ সঙ্কেত পেয়ে তিনি অনুমানও করতে পারেননি অদূরেই এত বড় একটা জটলা হয়ে আছে।
 

এই বিষয়ে অন্যান্য খবর

অমৃতসরের ভয়াবহ দুর্ঘটনার জন্য দায়ী মোবাইলও, দেখুন বিপর্যয়ের মুহূর্তের ভিডিও


প্রসঙ্গত চালকের যুক্তি মানলে সেক্ষেত্রে তাহলে দায় বর্তায় লাইনসম্যানের ওপর। রেলওয়ে সূত্রে খবর, জোড়াফটক অঞ্চলের লাইমনসম্যানকে জেরা করা হচ্ছে। অন্য দিকে পাঞ্জাব ও দিল্লির রেল আধিকারিকরা বলছেন, এত বড় দশেরার আয়োজন নাকের ডগায়, রাজ্য পুলিশ তাঁদের জানায়নি, এমনকী নিজেরাও জনসুরক্ষার বন্দোবস্ত করেনি।  
প্রসঙ্গত, পঞ্জাব সরকার ইতিমধ্যেই মৃতদের পরিবারকে ৫ লক্ষ টাকা ও আহতদের চিকিৎসার সমস্ত ব্যয় বহনের প্রতিশ্রুতি দিয়েছে।  
রেল প্রতিমন্ত্রী মনোজ সিংহ শুক্রবার রাতেই ঘটনাস্থলে গিয়ে জানিয়েছেন, গোটা ঘটনার পূর্ণাঙ্গ তদন্ত হবে। যুদ্ধকালীন তৎপরতায় কাজ চালানোর নির্দেশ দেওয়া হয়েছে সরকারি, বেসরকারি সব হাসপাতালগুলিকে। রেলমন্ত্রী পীযূষ গয়াল বিদেশ সফর থেকে তড়িঘড়ি ফিরে আসছেন।